Charlotte Gainsbourg
Charlotte Gainsbourg er en fransk skuespiller og rockmusiker. Hun er datter af Serge Gainsbourg og den britiske skuespiller og sanger Jane Birkin (1946-2023).
Charlotte Gainsbourg debuterede 1984 i filmen Paroles et musique. 1986 vandt hun en César som "mest lovende kvindelige skuespiller" for sin rolle i Claude Millers L'Effrontée og 2000 vandt hun endu en César for "bedste kvindelige birolle" i filmen La Bûche. Hun medvirkede 2007 i den fabulerende Bob Dylan-film I'm Not There og sang på lydsiden "Just Like a Woman".
 2009 vandt hun ved filmfestivalen i Cannes prisen for bedste kvindelige hovedrolle i Lars von Triers Antichrist. 2014 vandt hun en Bodil i kategorien Bedste kvindelige hovedrolle for sin rolle som nymphomanen Joe i Lars Von Triers Nymphomaniac (2013).
Som rockmusiker har Charlotte Gainsbourg udgivet 3 cd'er; senest 5:55 (2006) og IRM (2009).